Ronan, ul levr zo nevez-deuet e-maez ganit. Penaos eo deut ar soñj-se dit ha blam da betra sevel ul levr diwar-benn brezhoneg ar vro-se?  Deus Pempoull on ha pa oan krennard m boa bet choant da deskiñ brezhoneg gant ma familh ha gant an dud  a oa o chom en-dro din. Skrivet m eus ar pezh a gleven ha soñjet em eus e chellfe marteze ma notennoù servij da dud all, dedennet gant brezhoneg Goueloù. Neuze m eus klasket stummañ nezhe prop ha kinniget nezhe da Greizenn sevenadurel Pempoull. Bet int embannet gant ar greizenn-se e 1982 dindan stumm ul levr gallek diwar-benn ar brezhoneg. Pell-pell zo ne veze ket kavet al levr-se ken ha neuze n deus kinniget Ti-embann an Alarch din embann nezhañ e brezhoneg penn-da-benn. Asantet m eus, evel-just.  Divi Kervella n deus lakaet e brezhoneg ar pezh am boa skrivet e galleg tregont vloaz zo ha me m eus skrivet traoù nevez da glokaat al labour.